Turnir sovrin jamg‘armasi 600 million so‘mni tashkil etadi. Foto: Zakovat 2023 yilning 18-19 noyabr kunlari O‘zbekistonda III «Zakovat-Gambit» shaxmat chempionati bo‘lib o‘tadi. Turnir sovrin jamg‘armasi 600 million so‘mni tashkil etadi. «Zakovat-Gambit» turnirida faqat O‘zbekiston fuqarolari ishtirok etishi mumkin. Chempionatda qatnashish uchun gambit.zakovat.tv veb-saytida ro‘yxatdan o‘tish lozim. Ro‘yxatdan o‘tishda ishtirokchilar o‘z reytingini hisobga olishi va tegishli guruhda ro‘yxatdan o‘tishi kerak. «Hurmatli, shaxmat ixlosmandlari! Ushbu yirik shaxmat musobaqasi ishtirokchisiga aylaning va nafaqat o‘z kuchingizni sinash, balki professionallardan master-klass olish hamda xalqaro grossmeysterlar bilan shaxmat seanslarida bellashish imkoniyatini qo‘lga kiriting!» - deyiladi «Zakovat» klubi xabarida.